
FRANCISCUS SERRA EX DUCIBUS CASSANI 


DEI ET APOSTOLICAE SEDIS GRATIA 
ELECTUS 

ARCIIIEPISCOPUS CAPUANUS 

SSMI. DNI. NRI. LEONIS DIY. PROV. PAPAE XII. 
PRAELATCS DOMESTICUS, POOTIFICIO SOLIO A9SISTENS 
APUD SERENISSIMUM BAVARIAE REGEM 

NUSTIUS APOSTOLICUS ordinarius. 


FENERABILIBVS FRATRIBUS , DILECT13S11HI3 IN CHRISTO FI LI IS 

CAPITULO, CLERO, OPTIMATIBUS, 

CVNCTOQUE TOfULO SVO SALVTEIU IN DOMINO, 

PACER1QVR IN COONITIONE DEI, ET J. C. D. N- 

lorentissimi Bavariae Regni ecclesiastica 
perNos, adjuvante DEO, dum componcbantur 
negolia, et jam ad secundum hujus Apostoli- 
cae Nuntiaturae lustrum baud lento pede ap- 
propinqtiabamus, ac tenuem operam nostram 

Sangtae Sedi, et Beatissimo Patri LEONI Di- 
vina Providentia PAPAE XII. alibi praebendam 
adhuc esse putabamus; IS, qui genles in ter- 
ra dirigit, et omnia quae sub coelo sunt re- 
spicere gloriatur, ad aliamunera, aliasque sol- 
licitudines nos, licet indignos, dignatus est ad- 
vocare, et quemadmodum DEI voluntati non 
est, qui resistat, pro viribus nostris, ac DEO 
iterum adjuvante, novam banc vocationem per 
bona opera certam facere confidimus. 

Periculosa, adversaque valetudine corripi- 
tur Arcliiepiscopus Yester, et mox ei auxilium 
adjungere cogitatur. Clcmentissima Summi 
Regis Nostri FRANCISCI I. Gratia ad hoc pa- 
storale tnunus subeundum, infirmumque scp- 
tuagenarium Reverendissimum D. Balthaxa- 
rem Mormile adjuvandum, licet absentes e 
Patria Nostra nec merito, ncc opinato nos no- 
minavit, et Sanctissimus Dnus. LEO XII. hanc 
nominationem die 3. Julii currentis Anni ca- 
nonica confirmatione sancivit: Quae utriusque 
Reipublicae veneranda CAPITA , ut DEUS diu- 
tissime salva conservet, ad aram, Dilectissimi 
Fratres, Filiique in Domino charissimi, quoti- 

dianis, enixisque precibus exposcemus. Vix 
autem Coadjutores eramus nos constituti cum 
futura successione, Coadjutum DEUS, in Cu- 
jus manu sunt animae justorum, in haeredita- 
tem incorruptibilem et incontaminatam, et im- 
marcescibilem , conservatam in coelis, mentis 
et virlutibus cumulatum rcvocavit. 

Qualis, ac quanta animi nostri tristitia 
fuerit, cum ad nos hujusmodi eximii Pastoris 
Vestri obitus nuncium pervenerit, non possu- 
mus nec corde explicare, neque calamo osten- 
dere satis. Ecclesiae Capuanae jacturam statim 
consideravimus ,* et dum in hoc summo moe- 
rore versabamur, mentem nostram longius in- 
tendebamus, et praestantissimorum Capuanae 
Ecclesiae Praedecessorum Antistitum sollicitu- 
dines pastorales, studia, virtutes, ac merita 
omnia diligent er intuebamur. Viri praescrtim 
illius, qui vcstram tarn prudenter, ac laudabi- 
liter gubernavit Ecclesiam, Cardinalis Roberti 
Bellarmini "virtutes, et merita animo complc- 
ctebamur , et dum ad doctrinam, Zelum, et 
sanctitatem Ipsius altentfe cogitabamus, gravi 

metu sollicitabatur cor nostrum, et propter im- 

becillitatem nostram susceptum onus gravissi- 
mum utique, ac difficillimum nobis omnino 
vidcbatur. 

Sed ut cacteros Istius inclytae Metropolis 
tanae Ecclesiae Pastores, qui prudentia, do- 
ctrina, atque pietate excelluerunt, silentio prae* 
tereamus, quali sollicitudine angi non debeba- 
mus in illam conspicuam Sedcm ascendere, 
ubi antea Clericorum Regular! um Theatinorum 
lumen sedit et decus, praeclarissimus ac do- 
ctissimus vir Balthaxar Mormile, cujus nomen 
atque memoria ad cujuscumque generis prae- 
conium sibi tribuendum sufficiunt, et quem 
pro egregiis spectatae virtutis, eximiae integri- 
tatis, antiquae demum probitatis ornamentis 
laudare nemo satis potest? 

Ubi his meditationibus, et anxietatibus ve- 
hementer commovebamur, ad DEUM, qui 
convertit luctum in gaudium, et Protector est 
omnium spcrantium in se, oculos nostros di- 
rcximus, et in gemitu cordis nostri has ad 
Ipsum voces cffudimus: „Quis sum ego, DO- 
MINE, et cur suscitasti egenum de pulvcre, 
ut pasceret populum tuum? En vox ilia tan- 

quam vox tonilrui auribus meis insonans, 
Vae Pastori insipienti! Exurge, DOMINE, in 
auxilium meum, et da pauperi tuo Sedium 
Tuarum assistricem sapientiam, ut mecum sit 
et mecum laboret,,: Alteri Samueli in DEI 

Ministerium Ileli substituto elementer adesto, 
et redde mihi, DOMINE, graliam, quam Sa- 
mueli dedisti, ut possim in conspectuTuo hu- 
militer incensum offerre, et simul officio fun- 
ctus Sacerdotis et Judicis, vocem Populi Tui 
audiam, et concordiam, pacemque per JESUM 
CHRISTUM, qui est omnium DOMINUS, ip- 
si annuntiem, et evangelizem. 

Conlidentes igitur in DEO, Cui nihil est 
occultum, quique de indignis dignos facit, ac 
Potens est de lapidibus suscitare filios Abra- 
hae, speramus EJUS virtute fore, ut non vi- 
tuperetur Ministerium nostrum. Gravati su- 
pra virtutem, supra debilitatem gravati, absit 
ut simus vel minimum fidentes in nobis, et 
non magis in EO, qui disponit omnia suavi- 
ter, eritque in latere nostro , et pedem nostrum 
custodiet, ne capiamur. 

Hac spe recreati, et erecti vos pascendos, 
et regendos suscipimus, nihilque omittemus, 
ut salutem vestram in DOMINO promoveamus, 
parati etiam, si res id postulet, animam no- 
stram pro ovibus dare, et anathema pro illis 
esse. Semper ante oculos habebimus Isidori 
Hispalensis verba, atque monita: opportere 

nempe „Episcopum cum sollicita dispensatione 
curam pauperum gererc, esurientes pascere, ve- 
stire nudos, suscipere peregrinos, captivos redi- 
mere, viduas, et pupillos tueri, pervigilem in 
cunctis exhibere curam, providentiam habere in 
distributione discreta,,. Accedant igitur ad Nos 
plena fiducia omnes quicumque laborant, et 
onerati sunt: eos consolari, eos reficere, quan- 
tum in DOMINO possumus, conabimur. Non 
nostra, sed vos, sed ea, quae JESU CHRIST! 
sunt, quaeremus, ne audire in die irae, in die 

ilia cogamur: Vae pastoribus Israel gre- 

gem meum non pasccbatis, (juod injirmum fuit 
non consolidastis , et quod aegrotum non sana- 
stis, quod confr actum est non alligastis , et quod 
abjectum est non reduxistis , et quod perierat , 

non ijuaesistis (1) . Interim dum vos adire po- 
terimus, et os ad os loqui , quod brevi futurum 
esse speramus, absentes quidem corpore, sed 
praesentes spiritu per epistolam alloquimur. 

Ad \ os primum, Venerabiles Fratres, Df- 

GNITATES , ET CaNOXICI MeTROPOLITAXAE EcCLESIAE 

Nostrae, qui nobis praecipue a consilio, auxi- 
lioque adesse debetis, vocem nostram conver- 
timus. Vos caeteris honore, et dignitate prae- 
lati, Vos virtutibus, probitate, et doctrina cae- 
teros praestare debetis. Non sub modio posi- 
ti, sed quasi lucernae ardentes super candela- 
brum evecli fuistis, ut reliquo dilectissimo 
Clero lumen sitis et exemplum. Corda Vestra 
uti faces charitate inflammentur, et alter mu- 
tua benevolentia alterum prosequatur, ut vi- 
dens populus opera vestra bona, liujusmodi 
mirificae charitatis effeclus videat, et eo qui- 
dem inccndatur ipse, ut, sicut DOMINUS di- 
lexit nos, invicem diligatur. Non esset ne 
injucundum pro animo nostro, si quaedam 
ejusdem Corporis Membra, Nos verbis Corin- 

• »* . 

(l) E&cdb. 34* 4» 

thiorum alloquerentur: Ego cjuidem Pauli , ego 
autem Apollo, ego vero Cephae, ego autem 
Christi sum? Divisus est Christus? (2) Nun- 
quid perfecti in eodem scnsu, et in eadem sci- 
entia esse, nunquid uno ore CHRISTUM co- 
lere, Elque servire non debemus? Alter igitur 
alterius onera portate, ut adimpleatis legem 
CHRISTI: decorem Domus DOMINI diligite: 
divinum cultum promovete, et dum divinas 
laudes decantatis, sic stetis ad psallendum, ut 
mens voei concordet, et quae ore cantatis, cor- 
de meditemini. 

Ad Vos, Ecclesiarum Collegialarum Canoxi- 
cr, dii’igimus, quae ad Metropolitanae Eccle- 
siae Dignitates et Canonicos superius verba di- 
reximus. In vobis ac in Illis eaedem virtutes, 
eademque ornamenta requiri, vos ipsos baud 
unquam praeterivit; et dum, nominis veslri 
memores, Canones prae caeteris observandos 
cognoscitis , ad illorum normam vitam vestram 
instituturos semper vos esse non dubitamus. 

Vobis etiam, quibus fuit animarum cura 
concredita, quique oves nostras, DEIque pascilis 

(l) 1. Cor. J. «. 

Gregem, Pabochi omnes in DOMINO dilectissimi, 
brevem sermonem faciamus oportet. Vos, qui 
prae omnibus pond us diei et aestus toleratis, 
vocationem vcstram ne exigua quidem oblivio- 
ne deleatis e cordibus vestris, et quo laborioso 
ac diflleili munere fungatis, semel atque ite- 
rum recordamini. Si Angelus Testamenti Epi- 
scopus reputatur, eo quia exemplo bonorum 
operum debet inter gregem coruscare; Vos, in- 
ferioris ordinis Angelos, Episcopus sibi adjun-; 
git, atque operam vestram adhibet et sudores, 
ut sua pastoralis sollicitudo, regimenque spi- 
rituale ultro citroque dividatur; nam Episco- 
pus ubique nequit adesse, nee solus id valet 
praestare, quod ad sui Gregis emolumentum 
est necessarium. Quemadmodum vero admi- 
rabili Providentia DEUS suam Eeclesiam regit, 
gubernatque, ideo aeternae Mentis numine .at- 
que consilio pariter voluit, ut Episcopi, quos 
posuit Spiritus Sanctus, regere Ecelesiam DEI, 
quam acquisivit sanguine suo , evigilare faciant 
ubique per Parochos, et Rectores, ne disper- 
gantur oves vel dimittantur, et lupum venien- 
tem ad ovile appropinquare permittant. 

Quod si vcro inferiores Angeli isti, habe- 
ant oculos, etnon videant, si corum lux eoram 
hominibus non luceat, quid mirum, si totum 
corpus et ovile eorum curae, lideique deman- 
datum, tenebrosum fuerit et dispersum? Aut 
si curis prorsus soluli infirmo admodum bra- 
cbio munere suo fungantur; quid mirum si 
grex contra leges Ecclesiae vivat, quibus Civi- 
tas DEI rcgitur, et fulcitur? Yigilate igitur, 
dileclissimi Fratres, Commilitones in vinea 
DOMINI studiosissimi, et continuo vigilate. 
Ne sitis tanquam Canes muti non valentes la- 
trare; neque inani timore perteriili , vel acce- 
ptione personarum abducti Fidelium aberratio- 
nes silentio dissimuletis; sed pracdicate ver- 
bum, instate opportune, importune; pruden- 
ter, ac humaniter arguite, si debetis unius vel 
paucorum noxias corrigere, et si publice scele- 
ra palrantur, pracdicate etiam super tecta; pcc- 
cantesque coram omnibus obsecrate, et incre- 
pate, in omni vero patientia et doctrina , ut hi 
resipiscant, et caeteri timorem habeant. Qua- 
lem ac quantam in Gregis corda vim habeant 

verba boni Pasloris, Yobis Magistris in Israel, 
jam satis exploratum et compertum est. 

Et Yos insuper utcumque ad Yenerabilem 
Clerum Nostrum perlineatis sive Regulabes sitis, 
sive Saeculabes, sive animarum curam habeatis, 
sive non, et utut auxilium Pastori vestro prae- 
stetis, paucis alloquimur. Mementote Vos esse 
gentem electam, Regale Sacerdotium, haeredi- 
tatem DOMINI, et fugite in primis desidiosis- 
simum vitae genus, fugite otium, et sacris Yos 
continuo devovete studiis. Proximum aedifica- 
te in victu: S obrii estote (3). Gestu: Qui fertis 
vasa DOMINI , mundamini diligenter (4). 

Verbo: Labia Sacerdotis custodiunt scientiam , 

et legem requirent ex ore ejus (5) . Exemplo : In 
omnibus te ipsum praebe exemplum bonorum 
operum (6). Sic duplici honore, de quo aje- 
bat Apostolus, digni habebimini, et a DEO, 
pro officio Sacerdotali, Yobis legitima sempi- 
lerna tradetur. 

(3) I. Prtri. 5. 

(4) Is. 52. II. 

(5) Malacli. 2. 7 . . 

(5) ail Tit. 2. 7. 

Ne gravemini praeterea faciles Nobis aures 
praebere, Juvenes Lcvitae, et Adolescentes, qui 
in Seminario Nostro actu informamini. Vos 
Ecclesiae nostrae futura spes, veluti novae ar- 
bores plantatae in Domo DOMINI debctis in 
posterum exemplo, et doctrina florere. Eo ita- 
que conducite animum vestrum , et aemulatio- 
nem , ut nullus in novissimis temporibus a fide 
discedat, attendens Spiritibus erroris, ct doctri- 
nis daemoniorum in hypocrisi loquentium 
mendacium; sed ineptas, et aniles fabulas de-* 
vitantes, vos ipsos ad pietatem exercentes, 
per Verbum DEI, et orationem sanclificemini. 
Alter sit exemplum alterius in verbo, in con- 
versatione, in charitate, in fide, in castitate ( 7 ), 
ut ad optalum tandem finem cunctos feliciter 
pervenire conspiciamus. Intenti ad Superiori- 
bus parendum sitis oportet, eorumdem monita 
sequi, mandata non recusare, et ut voluntati 
eorum, qui vos Altaris Ministros, verbo, et 
exemplo, dignos efficere concupiscunt, mo- 
rem gerere salagatis. Quam acceptum no- 
bis, et quam jucundum animo nostro foret de 

(?) ad Tim. I. 4. 

Praeceptorum , atque Rectorum yestrorum curis 
et nos participes fieri; assistere tentaminibus 
scbolasticis ; mirari talenta; aedificari indefessa 
industria; intueri sinceram morum probitatcm, 
et qua verbo, qua exemplo vos ipsos exliortari, 
ut pietatem cum scientia jungatis! Verum enim 
vero, carissimi et dilectissimi in CHRISTO 
JESU, Filii nostri, liic unicus finis studiorum 
vestrorum sit, jungere cum scientia pietatem. 

Audite nos quoque Virgines DEO devo- 
tae, Sponsae JESU CHRISTI. Adhortamur 
enim vos affectione potius, quam potestate ad- 
moneamus. Vos, quae flores estis ecclesiastici 
germinis, suavissimum virtutum, et castitatis 
odorem semper spargere debetis; Vos, gratiae 
spiritalis decus atque ornamcntum, illustrior 
portio Gregis CHRISTI, quae Regnum mun- 
di, et omnem ornatum saeculi contempsistis 
propter araorem J. C., et annulum Fidelita- 
tis, et margaritarum coronam praetiosissimam, 
et vestem aeternae jucunditatis solemniter in- 
duistis, ut in charitate ferveatis, et cum Di- 
lecto omnibus Fidelitatis, et amoris vincu- 
lis conjunctae, perfeetae continentiae palmam 


Digitized by Google 



16 


consequi valeatis. Hunc Dilectum, qui stat 
post parietcm per cancellos prospiciens, et 
quem diu in Eucharistiae Sacramento Fidei 
lumine veneramini, jam videtis, et in Ipsum 
credendo, diligitis; debetis igitur pro amore 
Ipsius modestia prudenter caeteris eminere, be- 
nignitate sapienter praestare, lenitate graviter 
antecellere, et casta demum nunquam abuti li- 
bertate. In Puellarum Sapientum numero con- 
stanter estote, et coelestem Sponsum, lampa- 
dibus virtutum accensis, cum oleo praepara- 
tionis expectate vigilantes, ne turbalae impro- 
viso REGIS adventu, sine lumine El obviam 
eatis, sed ut praecedentium Yirginum cboro 
conjunctae fidenter, et elacriter occurratis. 
Dum vigilatis vero, orationes a vobis ad DEUM 
sine intermissione fiant: et quemadmodum 

fide docemur, DEUM illorum preces praesertim 
exaudire, eisque dare, et aperire, qui quae- 
rere, petere, et pulsarenon desistunt; ideo Vos 
prae caeteris enixe precamur, ut pro conser- 
vatione SANCTAE RELIGIONIS, pro incolu- 
mitate et salute Nostrorum feliciterRes;nantium 
Augustissimorum et Ecclesiae universalis SUM- 

MI ANTISTITIS ct PASTORIS, et felicissimi 
Regni Nostri REGIS et PATRIS, nec non 
pro piissima REGINA Nostra, singulisque RE- 
GIAE FAMILIAE ]>IEMBRIS, et pro concor- 
dia et pace Principum Christianorum deprece- 
mini. Memores etiam estote in orationibus ve- 
stris ovium perditarum, impiorum, et infide- 
lium, lit DEUS illas misericorditer revocare, 
hosque convertere, et de tenebris ad lucem 
veritatis reducere, et ab omnibus flagella ira- 
cundiae Suae clementer avertere dignetur. Ne 
obliviscamiui praeterea Ecclesiam Nostkam Capua- 
nam, et Nos speciatim ne obliviscamini, ut 
DEUS ad bene pascendas oves curae nostrae 
concreditas gratiam concedat et vires, ne, dum 
aliis praedicamus, ipsi reprobi cfliciamur. 

Ad Yos denique, Optimates, Proceresque 
Civitatis, et Dioecescos, ultimo verba nostra 
dirigimus. Unusc/uisr/ue vestrum, ajebat Aposto- 
lus ad Romanos, proximo suo placeat in bo- 
num et aedijicationem ; quia Populus, ut ipsi 
scitis, bonas aut malas actiones, ut plurimum 
imitatur, et servi praesertim Dominorum con- 
suetudines, et exempla in medium afFerre glo- 

riantiir ad excusationem. Pietatis igitur, et 
Religionis, aequitatis, et honestatis his exem- 
pla praebete, et nolite opus DEI propter es- 
cam destruere, sed quod superest pauperibus 
largimini; et consilia, atque adjumenta super 
egenum, et pauperem afferre, utriusque tenui- 
tatem levamine sustentare, in dubiis, et in an- 
gustiis certa humanitatis, et beneficentiae ar- 
gumenta edere nunquam gravamini; sic et 
in die mala vos DOMINUS liberabit, nam si 
uni ex istis minimis fecistis, velut IPSI factum 
fuisse putabit, et vos mercedem vestram acci- 
pietis. Huic autem Populo, qui et cordi no- 
stro pariter carissimus est, scribere multa ha- 
beremus, sed nolumus per calamum et atra- 
mentum ei scribere; bunc enim alloqui viva 
voce, et frangere ipsi intendimus summo gau- 
dio panem Verbi DEI. Interim fidelitatem, 
obedientiam, humilitatem, pacem, et honesta* 
tem omnibus, quam possumus, studiosissime 
commendamus. De caetero, Fratres, et Filii 
nostri in DOMINO dilectissimi , quaecumque 
vera , pudica, justa, amabilia, bonae famae sunt, 
si quavirtus, si qua disciplinae laus, haec cogitate. 

Superest modo, ut ad difficilem, et graven* 
sarcinam nostris infirmis humeris impositam 
prudenter, ac sancte gerendam, Omamentum de 
Corpore B. PETRI sumptum, et plenitudinem 
conferens officii Pontilicalis, Pallium obtinea- 
mus, quod a SSmo. Dno. Nro. LEONE PP. 
XII. in proximo forsitan Concistorio Nobis 
tradendum esse speramus, et quo debilitati no- 
strae eo vires addentur, ut validiores in Mini-r 
sterio nostro reddi possimus. Quare, CLE- 
MENTISSIME DEUS, Tuum imploro auxili- 
um, Tuam exoro misericord iam! Serva G re- 
gem , Serva Pastorem!...,. Serva G regem , et me- 
mento Gongregationis Tuae, quam possedisti 
ab initio, et redemisti pretioso SANGUINE 
TUO. Serva Pastorem, et auxiliare infirmo, 
qui totam spem suam in TE Solo reposuit, 
aut si indignum me repereris, ecce in mani- 
bus Tuis sum ; suscita juxta Gor Tuum dignio- 
rem, qui pascat populum Tuum in veritate, 
et aequitate. En paratum cor meum, sperare in 
Te, DOMINE! 

Ad Te etiam,. Coelitum Regina, Mundi 
Domina, generis humani Decus, atque Praesi- 

dium, hujus denique Ecclesiae Capuanae prae 
caeteris ELECTA PATRONA, preces meas 
enixe converto, ut incautum Gubernatorem 
clavim ad puppim naviculae suae tenentem, 
quasi Stella perlucida, diu noctuque modereris. 

Vos, ANGELI, qui Dauieli prandium, et 
Eliae aquam, et panem apportavislis , sustinele 
infirmitatem meam, et eo mihi adjumento si- 
tis, ut pane esurientem, potuque sitientcm re- 
ficiam,, ac Verbum DOMINI in gaudium et 
laetitiam cordis mei, et Populi aedificationem 
annuntiem. 

Vos demum, Sancti ejusdem Ecclesiae 
meae Patroni, STEPHANE, SEBASTIANE, 
ANDREA AVELLINE , ELIA, et MARIA 
MAGDALENA DE PAZZIS humiliter invoco, 
ut Vinitorem deficientem conforletis; et si apcr 
de silva ad Yineam DOMINI depascendam, 
aut convellendam ingrederetur , hanc custodite, 
ilium dejicite, ut uberrimos fructus Intercessione 
Yestra, meoque labore colligere, et a Divino 
animarum PASTORE boni, sedulique Operarii 
mercedem obtinere valeam. 

Yenerabiles Fratres, et in CHRISTO Fi- 
lii dilectissimi , abundantius vos alloqui pote- 
ramus, non autem candidius. Si verbum mo- 
do Nobis in ore deficit, vos habebimus sem- 
per in corde ; et ex corde DEUM ad aram diu 
deprecabimur, ne, nobis absentibus, lupi ra- 
paces in vos intrent non parcentes gregi no- 
stro, sed ut convertat Vultum Suum ad Vos, 
et det vobis pacem, quae exuperat omnem 
sensum, custodiat corda vestra, et intelligen- 
tias vestras in CIIRISTO JESU. 

Datum Monachii cx Apostolica Nuntiatu- 
ra die ASSUMPTIONIS B. M. Y. Principalis 
Capuae PATRONAE, Anno 1826. 

